ՀԱՎԵԼՎԱԾ
Եվրասիական տնտեսական
հանձնաժողովի խորհրդի 2016 թվականի
մարտի 17-ի թիվ 22 որոշման

**ՓՈՓՈԽՈՒԹՅՈՒՆՆԵՐ**

Մաքսային միության հանձնաժողովի 2011 թվականի հուլիսի 15-ի թիվ 711 որոշման մեջ կատարվող

1. Անվանման մեջ «Մաքսային միության անդամ պետությունների» բառերը փոխարինել «Եվրասիական տնտեսական միության և դրա կիրառման կարգի» բառերով:

2. Առաջին պարբերությունը և 1-ին ու 2-րդ կետերը շարադրել հետևյալ խմբագրությամբ՝

«1. Հաստատել կցվող՝

Եվրասիական տնտեսական միության շուկայում արտադրանքի շրջանառության միասնական նշանի պատկերը.

Եվրասիական տնտեսական միության շուկայում արտադրանքի շրջանառության միասնական նշանի կիրառման կարգը:»:

3. 3-րդ կետում «3. Համարել» բառերը փոխարինել «2. Ճանաչել» բառերով:

4. Նշված Որոշմամբ հաստատված՝ Մաքսային միության անդամ պետությունների շուկայում արտադրանքի շրջանառության միասնական նշանի պատկերում՝

ա) անվանման մեջ «Մաքսային միության անդամ պետությունների» բառերը փոխարինել «Եվրասիական տնտեսական միության» բառերով.

բ) տեքստում՝

«Մաքսային միության անդամ պետությունների» բառերը փոխարինել «Եվրասիական տնտեսական միության» բառերով.

«ԵԱՀ արտադրանքի շրջանառության» բառերը փոխարինել «Եվրասիական տնտեսական միության շուկայում արտադրանքի շրջանառության» բառերով:

5. Նշված Որոշմամբ հաստատված՝ «Մաքսային միության անդամ պետությունների շուկայում արտադրանքի շրջանառության միասնական նշանի մասին» հիմնադրույթում՝

ա) անվանումը շարադրել հետևյալ խմբագրությամբ՝

«Եվրասիական տնտեսական միության շուկայում արտադրանքի շրջանառության միասնական նշանի կիրառման կարգը».

բ) 1-ին բաժնի առաջին և երկրորդ պարբերությունները փոխարինել հետևյալ բովանդակության պարբերությամբ՝

«Սույն Կարգը մշակվել է «Եվրասիական տնտեսական միության մասին»
2014 թվականի մայիսի 29-ի պայմանագրին համապատասխան, և դրանով սահմանվում են Եվրասիական տնտեսական միության շուկայում արտադրանքի շրջանառության միասնական նշանի (այսուհետ՝ շրջանառության միասնական նշան) կիրառման կանոնները, ձևը և չափսերը:»

գ) 2-րդ բաժնում՝

առաջին պարբերությունում «Մաքսային միության» բառերը փոխարինել «Եվրասիական տնտեսական միության (Մաքսային միության տեխնիկական կանոնակարգերի)» բառերով.

երկրորդ պարբերությունում «Մաքսային միության անդամ պետությունների» բառերը փոխարինել «Եվրասիական տնտեսական միության» բառերով.

դ) 3-րդ բաժնում՝

3.1 կետում «Մաքսային միության անդամ պետությունների» բառերը փոխարինել «Եվրասիական տնտեսական միության» բառերով.

3.2 ենթակետի առաջին պարբերությունում «ԵԱՀ արտադրանքի» բառերը հանել.

3.3 ենթակետի երկրորդ պարբերությունը «բազային չափ» բառերից առաջ լրացնել «Շրջանառության միասնական նշանի» բառերով.

ե) 4-րդ բաժինը շարադրել հետևյալ խմբագրությամբ՝

«4. Շրջանառության միասնական նշանի կիրառման կարգը

Արտադրողները, արտադրողի կողմից լիազորված անձինք, արտադրանք ներմուծողները (մատակարարները) իրավունք ունեն մակնշելու այն շրջանառության միասնական նշանով, եթե արտադրանքն անցել է Եվրասիական տնտեսական միության համապատասխան տեխնիկական կանոնակարգով (Մաքսային միության տեխնիկական կանոնակարգով) սահմանված՝ համապատասխանության գնահատման բոլոր ընթացակարգերը Եվրասիական տնտեսական միության ցանկացած անդամ պետության տարածքում, ինչը հաստատված է Եվրասիական տնտեսական միությունում համապատասխանության գնահատման համապատասխան ձևերի համար նախատեսված փաստաթղթերով:».

զ) 5-րդ բաժնում՝

5.2 կետում «Կողմերի շուկայում արտադրանքի» բառերը հանել.

5.3 կետում «Մաքսային միության» բառերը փոխարինել «Եվրասիական տնտեսական միության (Մաքսային միության տեխնիկական կանոնակարգի)» բառերով.

5.4 կետի առաջին պարբերությունում «(ԵԱՀ)» բառերը հանել.